पाली| पाली जिले के जाडन के पास हाईवे पर बुधवार सुबह बेकाबू होकर मिनी बस पलट गई। हादसे में जालोर निवासी जैन परिवार के 6 लोग घायल हो गए, जबकि बस चालक मौके से भाग गया। एक ही परिवार के यह सभी लोग जयपुर में रिश्तेदार की शादी में भाग लेकर जालोर लौट रहे थे। पुलिस के अनुसार जालोर निवासी रामलाल जैन पुत्र सुमेरमल, दिनेश पुत्र जवाहर मल, वर्षा प|ी दिनेश, नितिन पुत्र शिवलाल, पुष्पा , दीपिका जयपुर में रिश्तेदार की शादी में शामिल होने के बाद जालोर मिनी बस में जालोर लौट रहे थे। बुधवार सुबह जाडन हाइवे पर चालक की लापरवाही के चलते बस डिवाइडर से टकरा कर पलट गई।